Nikola Jorgić
Nikola Jorgić (rođen c. 1946.) je bosanskohercegovački Srbin iz Doboja koji je bio vođa paravojske u toj okolici, a koja je djelovala tijekom rat u Bosni i Hercegovini 1992., odnosno provodila zločine protiv Bošnjaka u Doboju.

Imao je prebivalište u Njemačkoj od 1969. do 1992. Kada se vratio u Njemačku, u Bochum, je uhićen i doveden pred njemački sud zbog optužbi za ratne zločine. 26. 9. 1997., njemački viši sud je presudio da je bio odgovoran za ratne zločine u Doboju. Prema presudi, odgovoran je za ubijanje 22 seljaka - uključujući starije i invalide - te za protjerivanje preostralih mještana iz sela, kao i za smrt sedam osoba u Ševarliji. Proglašen je krivim za genocid te osuđen na četverostruku doživotnu zatvorsku kaznu. Ova presuda je postavila presedan jer je neočekivano postala prvi pravni primjer sudske presude za bosanski genocid, četiri godine prije nego je MKSJ osudio Radislava Krstića za taj najteži i najteže dokaziv zločin.

Njemački Vrhovni sud potvrdio je 30.4.1999. ovu presudu. Jorgić se žalio i višoj instanci, ali je Europski sud za ljudska prava 2007. odbacio njegovu tužbu i utvrdio da tom presudom nisu prekršena njegova ljudska prava.

Izvori

Vojska Republike Srpske
Osobe osuđene za genocid
Osobe osuđene na doživotni zatvor